**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՏԱՐՈՂԱԿԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԵՎ «ՁԵՐԲԱԿԱԼՎԱԾ ԵՎ ԿԱԼԱՆԱՎՈՐՎԱԾ ԱՆՁԱՆՑ ՊԱՀԵԼՈՒ ՄԱՍԻՆ ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔՆԵՐԻ ՆԱԽԱԳԾԵՐԻ ՎԵՐԱԲԵՐՅԱԼ ԿԱՏԱՐՎԱԾ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |  |
| --- | --- | --- | --- | --- | --- |
| **N** | **Առարկության, առաջարկության**  **հեղինակը, գրության ստացման ամսաթիվը,**  **գրության համարը** | **Առարկության, առաջարկության**  **բովանդակությունը** | | **Եզրակացություն** | **Կատարված փոփոխությունը** |
| 1. | ՀՀ պաշտպանության նախարարություն  19.03.2019 թիվ ՊՆ/510-428 գրություն | | Առաջարկություններ և դիտողություններ չկան: | --- | --- |
| 2. | ՀՀ հատուկ քննչական ծառայություն 19.03.2019 թիվ 18-2170գ-19 գրություն | | Առաջարկություններ և դիտողություններ չկան: | --- | --- |
| 3. | ՀՀ ազգային անվտանգության ծառայություն 22.03.2019 թիվ 11/236 գրություն | | 1. «Հայաստանի Հանրապետության քրեակատարողական օրենսգրքում փոփոխություններ կատարելու մասին» օրենքի նախագծի վերաբերյալ դիտողություններ և առաջարկություններ չկան: | --- | --- |
|  |  | | 2. «Ձերբակալված և կալանավորված անձանց պահելու մասին» Հայաստանի Հանրապետության օրենքում փոփոխություն կատարելու մասին օրենքի նախագծի վերաբերյալ.  1) 36-րդ հոդվածի՝ նոր խմբագրությամբ շարադրվող 4-րդ մասի 1-ին պարբերության 2-րդ կետում «ծանրոցներ, հանձնուքներ ստանալը» բառերը փոխարինել «հանձնուքներ և ծանրոցներ ստանալն ու ուղարկելը» բառերով: | 1) Ընդունվել է ի գիտություն: | 1) Նախագծի 2-րդ հոդվածով «Ձերբակալված և կալանավորված անձանց պահելու մասին» Հայաստանի Հանրապետության օրենքի 36-րդ հոդվածի 4-րդ մասի նոր խմբագրությամբ նախատեսվել են այն սահմանափակումները, որոնք պատժախցում գտնվելու ժամանակամիջոցում **կարող են** արգելվել կալանավորված անձին: Միաժամանակ, նշված հոդվածում օգտագործված ձևակերպումները (այդ թվում՝ ծանրոցներ, հանձնուքներ ստանալը) միասնականացվել են: |
|  |  | | 2) 36-րդ հոդվածի՝ նոր խմբագրությամբ շարադրվող 4-րդ մասի 2-րդ պարբերության 3-րդ կետում «նամակագրությունը» բառը փոխարինել «նամակագրություն վարելը» բառերով:  3. «ՀՀ կառավարության 2006 թվականի օգոստոսի 3-ի թիվ 1543-Ն որոշման մեջ լրացում և փոփոխություն կատարելու մասին» Կառավարության որոշման նախագծի վերաբերյալ.   1. 1-ին կետում «լրացումները և փոփոխությունները» բառերը փոխարինել «փոփոխությունները և լրացումը» բառերով: | 2) Ընդունվել է ի գիտություն:  3.  1) Ընդունվել է ի գիտություն: | 2) Տե՛ս նախորդ մեկնաբանությունը:  3.  1) Ներկայացված առաջարկների հաշվառմամբ «ՀՀ կառավարության 2006 թվականի օգոստոսի 3-ի թիվ 1543-Ն որոշման մեջ փոփոխություն և լրացում կատարելու մասին» ՀՀ կառավարության որոշման նախագիծը կլրամշակվի և սահմանված կարգով կներկայացվի Նախագծերի փաթեթում ներառված օրենքների ընդունումից հետո: |
|  |  | | 1. 231-րդ կետի 1-ին պարբերության՝ նոր խմբագրությամբ շարադրվող 2-րդ նախադասությունում «սննդամթերքի և առաջին անհրաժեշտության և այլ» բառերը փոխարինել «սննդամթերքի, առաջին անհրաժեշտության» բառերով, «ստացումը» բառը՝ «ստացումն ու ուղարկումը» բառերով, «նամակագրությունը» բառը՝ «նամակագրություն վարելը» բառերով, իսկ «թերթերից, գրքերից, ամսագրերից և այլ գրականությունից» բառերը՝ «գրականությունից և զանգվածային լրատվությունից» բառերով: | 2) Ընդունվել է ի գիտություն: | 2) Տե՛ս 3-րդ կետի 1-ին ենթակետում ներկայացված մեկնաբանությունը: |
|  |  | | 3) Միաժամանակ Կառավարության 2006 թվականի օգոստոսի 3-ի 1543-Ն որոշման մեջ նախատեսվող փոփոխություններով՝ պատժախցում գտնվելու ժամանակամիջոցում և կալանավորված անձին, և դատապարտյալին արգելվում է ինչպես աշխատելը, այնպես էլ սեղանի խաղերից օգտվելը, մինչդեռ ՀՀ քրեակատարողական օրենսգրքում նախատեսվող փոփոխությունների համաձայն՝ դատապարտյալին սեղանի խաղերից օգտվելու, իսկ «Ձերբակալված և կալանավորված անձանց պահելու մասին» օրենքում նախատեսվող փոփոխությունների համաձայն՝ կալանավորված անձին աշխատելու արգելք սահմանված չէ: Հետևաբար տարակարծություններից, տարաբնույթ մեկնաբանություններից խուսափելու համար Կառավարության վերոհիշյալ որոշման մեջ նախատեսվող փոփոխություններով դատապարտյալի և կալանավորված անձի նկատմամբ կիրառվող սահմանափակումները նպատակահարմար է տարանջատել միմյանցից: | 3) Ընդունվել է ի գիտություն: | 3) Տե՛ս 3-րդ կետի 1-ին ենթակետում ներկայացված մեկնաբանությունը: |
| 4. | ՀՀ ոստիկանություն 26.03.2019, թիվ 01.6/24/8048-19 գրություն | | Առաջարկվում է նախագծերը համապատասխանեցնել «Նորմատիվ իրավական ակտերի մասին» օրենքով սահմանված օրենսդրական տեխնիկայի պահանջներին, մասնավորապես՝  1. «Հայաստանի Հանրապետության քրեակատարողական օրենսգրքում փոփոխություններ կատարելու մասին» օրենքով խմբագրվող 52-րդ հոդվածի 3-րդ, 59-րդ հոդվածի 2-րդ և 98-րդ հոդվածի 1-ին մասերի պարբերությունները համարակալել: | 1. Ընդունվել է: | 1. Նախագծում կատարվել են համապատասխան շտկումներ: |
|  |  | | 2. «Հայաստանի Հանրապետության ձերբակալված և կալանավորված անձանց պահելու մասին օրենքում փոփոխություն կատարելու մասին» օրենքի նախագծի վերնագրից հանել «Հայաստանի Հանրապետության» բառերը, իսկ նախագծի 1-ին հոդվածում օրենքի անվանումը խմբագրել:  Նախագծով խմբագրվող 36-րդ հոդվածի 4-րդ մասի համակալումը հանել, քանի որ գործող հոդվածի մասերը համարակալված չեն: | 2. Ընդունվել է: | 2. Նախագծում կատարվել են համապատասխան փոփոխություններ: |
|  |  | | 3. «Հայաստանի Հանրապետության կառավարության 2006 թվականի օգոստոսի 3-ի թիվ 1543-Ն որոշման մեջ լրացում և փոփոխություն կատարելու մասին» ՀՀ կառավարության որոշման նախագծի վերնագրում «փոփոխություն» բառը փոխարինել «փոփոխություններ» բառով: | 3. Ընդունվել է ի գիտություն: | 3. Ներկայացված առաջարկի հաշվառմամբ «ՀՀ կառավարության 2006 թվականի օգոստոսի 3-ի թիվ 1543-Ն որոշման մեջ փոփոխություն և լրացում կատարելու մասին» ՀՀ կառավարության որոշման նախագիծը կլրամշակվի և սահմանված կարգով կներկայացվի Նախագծերի փաթեթում ներառված օրենքների ընդունումից հետո: |
| 5. | ՀՀ գլխավոր դատախազություն 27.03.2019 թիվ 04/20/3770-19 գրություն | | Առաջարկություններ և դիտողություններ չկան: | --- | --- |
| 6. | ՀՀ ֆինանսների նախարարություն 26.03.2019 թիվ 01/11-1/4565-19 գրություն | | Առաջարկություններ և դիտողություններ չկան: | --- | --- |
| 7. | ՀՀ քննչական կոմիտե 29.03.2019 թիվ 01/22/5688-19 գրություն | | «Հայաստանի Հանրապետության քրեակատարողական օրենսգրքում փոփոխություններ կատարելու մասին» ՀՀ օրենքի, «Հայաստանի Հանրապետության ձերբակալված և կալանավորված անձանց պահելու մասին օրենքում փոփոխություն կատարելու մասին» ՀՀ օրենքի, «Հայաuտանի Հանրապետության կառավարության 2006 թվականի օգոստոսի 3-ի թիվ 1543-ն որոշման մեջ լրացում և փոփոխություն կատարելու մաuին» ՀՀ կառավարության որոշման նախագծերի (այսուհետ՝ Նախագծեր) վերաբերյալ առկա է հետևյալ առաջարկությունը.  Նկատի ունենալով այն հանգամանքը, որ կալանքի դատապարտված զինծառայողների **նկատմամբ պատժախուց տեղափոխելու ձևով տույժի միջոցի կիրառման կարգը սահմանվում է** ՀՀ կառավարության «**Հայաստանի Հանրապետության պաշտպանության նախարարության կայազորային կարգապահական մեկուսարանների ներքին կանոնակարգը հաստատելու մասին»** 2008 թվականի մայիսի 22-ի N 595-Ն որոշմամբ (այսուհետ՝ **Ներքին կանոնակարգ**), անհրաժեշտ է ՀՀ Սահմանադարական դատարանի 2019 թվականի փետրվարի 5-ին կայացված ՍԴՈ-1442 որոշման պահանջների կատարման համատեքստում անհրաժեշտ փոփոխություններ կատարել նաև **Ներքին կանոնակարգի** 105-րդ և 112-րդ կետերում: | Ընդունվել է ի գիտություն: | Նախագծերի փաթեթում ներառված օրենքների ընդունումից հետո ենթաօրենսդրական համապատասխան ակտերը կլրամշակվեն և սահմանված կարգով կներկայացվեն հաստատման: |
| 8. | ՀՀ վճռաբեկ դատարան 10.04.2019 թիվ ՎԴ-1-Ե-2882 գրություն | | ՀՀ սահմանադրական դատարանը ՍԴՈ-1442 որոշման շրջանակներում (այսուհետ՝ Սահմանադրական դատարան), ի թիվս այլնի, արձանագրել է հետևյալը. «Իրավունքների սահմանափակման համաչափության տեսանկյունից խնդիր է առաջացնում վիճարկվող դրույթներում տեղ գտած բոլոր իրավունքների սահմանափակումների պարտադիր և միաժամանակյա կիրառումը: Ինչպես ցույց է տալիս օտարերկրյա պետությունների փորձի ուսումնասիրությունը, յուրաքանչյուր կոնկրետ  դեպքում իրավասու մարմինները, գնահատելով արարքի վտանգավորությունը, ընտրում են մեկ կամ երկու իրավունքի սահմանափակում, բայց իրավունքի սահմանափակման վիճարկվող դրույթում ամրագրված բոլոր տեսակները չեն կիրառվում միաժամանակ»:  Վերոնշյալի լույսի ներքո դիտարկելով Նախագծերով առաջարկվող փոփոխությունները՝ կարծում ենք՝ տարամեկնաբանություններից խուսափելու համար անհրաժեշտ է ավելի հստակ ձևակերպել՝ հաշվի առնելով այն, որ կալանավորված անձանց և դատապարտյալների նկատմամբ որպես տույժի միջոց պատժախուց տեղափոխելը կիրառելիս պատճառաբանված որոշմամբ վերջիններիս անձնական և ընտանեկան կյանքի անձեռնմխելիության և հաղորդակցման ազատության իրավունքները (նախատեսված ՀՀ քրեակատարողական օրենսգրքի 52-րդ հոդվածի 3-րդ, 59-րդ հոդվածի 2-րդ մասերով և 98-րդ հոդվածի 1-ին մասով, «Ձերբակալված և կալանավորված անձանց պահելու մասին» ՀՀ օրենքի 36-րդ հոդվածի 4-րդ մասով, ՀՀ կառավարության 2006 թվականի օգոստոսի 3-ի թիվ 1543-Ն որոշմամբ հաստատված ներքին կանոնակարգի 231-րդ կետի 1-ին պարբերությամբ) ենթարկվում են ոչ թե պարտադիր և միաժամանակյա սահմանափակման, ինչպես որ գործող կարգավորումների պայմաններում է, այլ կանավորվածներին պահելու վայրի կամ ուղղիչ հիմնարկի պետը կարող է ընտրել դրանցից մեկը կամ մի քանիսը՝ հաշվի առնելով պատժախուց տեղափոխված անձանց նկատմամբ կիրառվող սահմանափակումների անմիջական կապը նրանց կողմից թույլ տրված խախտման հետ:  Հիմք ընդունելով ՀՀ Սահմանադրության 153-րդ հոդվածի 3-րդ մասը, որի համաձայն՝ Կառավարությունն իրավասու է ընդունելու ենթաօրենսդրական նորմատիվ իրավական ակտեր, ինչպես նաև ՀՀ Սահմանադրության 5-րդ հոդվածի 2-րդ մասը, որի համաձայն՝ օրենքները պետք է համապատասխանեն սահմանադրական օրենքներին, իսկ ենթաօրենսդրական նորմատիվ իրավական ակտերը՝ սահմանադրական օրենքներին և օրենքներին՝ կարծում ենք, որ ՀՀ կառավարության 2006 թվականի օգոստոսի 3-ի թիվ 1543-Ն որոշումը հարկավոր է համապատասխանեցնել ՀՀ քրեակատարողական օրենսգրքին ու «Ձերբակալված և կալանավորված անձանց պահելու մասին» ՀՀ օրենքին, քանի որ վերջիններիս համեմատությամբ ՀՀ կառավարության 2006 թվականի օգոստոսի 3-ի թիվ 1543-Ն որոշումը պատժախուց տեղափոխված կալանավորված անձի կամ դատապարտյալի իրավունքների սահմանափակումների ավելի լայն շրջանակ է նախատեսում: | Ընդունվել է ի գիտություն: | Ներկայացված առաջարկի հաշվառմամբ «ՀՀ կառավարության 2006 թվականի օգոստոսի 3-ի թիվ 1543-Ն որոշման մեջ փոփոխություն և լրացում կատարելու մասին» ՀՀ կառավարության որոշման նախագիծը կլրամշակվի և սահմանված կարգով կներկայացվի Նախագծերի փաթեթում ներառված օրենքների ընդունումից հետո: |
| 9. | ՀՀ մարդու իրավունքների պաշտպան 15.04.2019 թիվ 01/13.5/1579-19 գրություն | | Կարևորելով կալանավորված անձի և դատապարտյալի նկատմամբ պատժախուց տեղափոխելը՝ որպես տույժի միջոց կիրառելու արդյունքում վերջիններիս մասնավոր և ընտանեկան կյանքի անձեռնմխելիության և հաղորդակցության ազատության իրավունքների իրացման անհրաժեշտությունը, ինչպես նաև հաշվի առնելով Մարդու իրավունքների պաշտպանի դիմումի հիման վրա Սահմանադրական դատարանի 2019 թվականի փետրվարի 5-ին կայացրած ՍԴՈ-1442 որոշմամբ ամրագրված դիրքորոշումները՝ ողջունելի է հակասահմանադրական ճանաչված դրույթների վերաբերյալ նախագծի մշակումը:  Հատկանշական է, որ որոշմամբ ամրագրվել է պատժախուց տեղափոխված անձանց նկատմամբ կիրառվող արգելքների՝ կալանավորված անձի կամ դատապարտյալի կողմից թույլ տված խախտման հետ անմիջական կապի, ինչպես նաև նրանց նկատմամբ կիրառվող սահմանափակումների՝ իրավաչափ նպատակին հասնելու ողջամիտ անհրաժեշտության վերաբերյալ պահանջներ։ Այսինքն, ի կատարումն Սահմանադրական դատարանի նշված որոշման՝ անհրաժեշտ է հաշվի առնել կատարված խախտման և կիրառվող սահմանափակման միջև անմիջական կապի պարտադիր առկայության և համաչափության կանոնը: Հետևաբար, սկզբունքային է այն մոտեցումը, որ վերոնշյալ սկզբունքն արձանագրվի օրենսդրական մակարդակում և վերաբերի յուրաքանչյուր արգելքի կիրառմանը, անկախ դրա առնչությունից պատժախուց տեղափոխված անձի՝ արտաքին աշխարհի հետ կապին:  Այսպես, «Հայաստանի Հանրապետության քրեակատարողական օրենսգրքում փոփոխություններ կատարելու մասին» ՀՀ օրենքի, «Հայաստանի Հանրապետության ձերբակալված և կալանավորված անձանց պահելու մասին օրենքում փոփոխություն կատարելու մասին» ՀՀ օրենքի, «Հայաuտանի Հանրապետության կառավարության 2006 թվականի օգոստոսի 3-ի թիվ 1543-ն որոշման մեջ լրացում և փոփոխություն կատարելու մաuին» ՀՀ կառավարության որոշման նախագծերի[[1]](#footnote-1) ուսումնասիրման արդյունքում վեր են հանվել մի շարք խնդիրներ, որոնք ներկայացվում են ստորև.   1. Ի կատարումն Սահմանադրական դատարանի վկայակոչված որոշման՝ Նախագծերով առաջարկվում է դատապարտյալի կամ կալանավորված անձի՝ պատժախուց տեղափոխելու դեպքում, ըստ անհրաժեշտության, առանձին քննարկման առարկա դարձնել նրա արտաքին աշխարհի հետ կապի տարբեր միջոցներից զրկման հարցը: Մասնավորապես, ըստ առաջարկվող կարգավորումների՝ *հաշվի առնելով կիրառվող յուրաքանչյուր սահմանափակման անմիջական կապը կատարված խախտման հետ, կալանավորված անձի կամ դատապարտյալի անձը, վարքը մինչև խախտում կատարելը և ընդհանուր բնութագիրը, ինչպես նաև դրա կիրառմամբ հետապնդվող իրավաչափ նպատակին հասնելու ողջամիտ անհրաժեշտությունը՝ կալանավորվածների պահելու վայրի կամ ուղղիչ հիմնարկի պետի պատճառաբանված որոշմամբ կարող են սահմանափակվել նաև տեսակցությունները` բացառությամբ օրենքով նախատեսված դեպքերի և փաստաբանի կամ պաշտպանի հետ տեսակցությունների, նամակագրությունը, հեռախոսազրույցները, թերթերից, գրքերից, ամսագրերից և այլ գրականությունից օգտվելը:*   Ներկայացված ձևակերպումները խիստ ընդհանրական են և ամրագրված են սկզբունքների մակարդակով: Նշվածը խնդրահարույց է հատկապես իրավասու մարմնի կողմից գործնականում դրանք կիրառելու տեսանկյունից: **Մասնավորապես, առաջարկվող ձևակերպումները մի կողմից չեն կարող ծառայել իբրև հստակ ուղենիշ իրավակիրառ սուբյեկտի համար, մյուս կողմից նախատեսում են վերջինիս համար լայն հայեցողություն:** Հետևաբար, առկա է հիմնավոր ռիսկ, որ սա կարող է առաջացնել պատժախուց տեղափոխված կալանավորված անձի կամ դատապարտյալի՝ արտաքին աշխարհի հետ կապի անհամաչափ զրկում: **Այլ կերպ, Նախագծերով նախատեսված չեն այն հստակ չափանիշները, որոնց հաշվառմամբ քրեակատարողական հիմնարկի պետի որոշմամբ պետք է ընտրվեն և հիմնավորվեն դատապարտյալի կամ կալանավորված անձի նկատմամբ կիրառվող՝ արտաքին աշխարհի հետ կապի միջոցների նկատմամբ արգելքները:**  *Հաշվի առնելով վերոգրյալը՝ առաջարկում ենք Նախագծերով ամրագրել* ***հստակ չափորոշիչներ*** *գործնականում քրեակատարողական հիմնարկի պետի կողմից պատժախուց տեղափոխված կալանավորված անձանց և դատապարտյալների՝ արտաքին աշխարհի հետ կապի միջոցից զրկման վերաբերյալ հիմնավոր և համաչափ որոշում կայացնելու համար:* | 1. Ընդունվել է: | 1. Նախագծում պատժախուց տեղափոխելու ձևով կարգապահական տույժի կիրառման առումով կատարվել են առանցքային որոշ փոփոխություններ:  Այսպես, Նախագծով ՀՀ քրեակատարողական օրենսգրքում հստակ ամրագրվել է, որդատապարտյալի նկատմամբ տույժի միջոցները կիրառելիս հաշվի են առնվում՝  1) խախտումը կատարելու հանգամանքները,  2) դատապարտյալի անձը և նրա վարքագիծը՝ նախքան խախտումը կատարելը, և  3) տույժի միջոցի կիրառմամբ հետապնդվող իրավաչափ նպատակին հասնելու ողջամիտ անհրաժեշտությունը։  Միաժամանակ, Նախագծում ամրագրվել է, որ **պատժախցում գտվելու ընթացքում ազատությունից զրկված անձի նկատմամբ օրենքով (օրենքի նախագծով) նախատեսված սահմանափակումները կիրառելիս տույժի միջոց կիրառելու մասին իրավակիրառ սուբյեկտի պատճառաբանված որոշմամբ** **պետք է հիմնավորվի պատճառական կապը կատարած խախտման և կիրառվող սահմանափակման միջև**։  Այլ կերպ՝ նշված կարգավորման ուժով բացառվել է պատժախցում գտնվելու ժամանակամիջոցում օրենքով (օրենքի նախագծով) նախատեսված սահմանափակումների կիրառման հարցում լայն հայեցողությունը, սահմանափակումների կիրառմամբ ազատությունից զրկված անձին համապատասխան իրավունքներից մեխանիկորեն զրկելը, ինչպես նաև իրավակիրառ սուբյեկտի համար սահմանվել է հստակ ուղենիշ, այն է՝ սահմանափակումը կիրառելու համար կիրառվող սահմանափակման և կատարված խախտման միջև պատճառական կապի առկայությունը կամ բացակայությունը հիմնավորելու պարտականությունը: |
|  |  | | 1. Նախագծերով առաջարկվում է նախատեսել պատժախուց տեղափոխվող կալանավորված անձանց և դատապարտյալների նկատմամբ այնպիսի արգելքներ, որոնք ուղղակիորեն չեն վերաբերում նրանց կատարած խախտմանը: Մասնավորապես, Կառավարության քննարկվող որոշման 223-րդ կետով նախատեսվում են կալանավորված անձի կամ դատապարտյալի՝ պատժախուց տեղափոխվելու հիմքերը: Նախագծերում առկա կարգավորումներից մի քանիսում սահմանվում է, որ պատժախուց տեղափոխվելու հետևանքով դատապարտյալը և կալանավորված անձը զրկվում են քաղաքացիաիրավական գործարքներին մասնակցելու, դրամական փոխանցումներ, հանձնուքներ ու ծանրոցներ ստանալու և ուղարկելու, ինչպես նաև լրացուցիչ սննդամթերք, առաջին անհրաժեշտության առարկաներ ձեռք բերելու իրավունքներից: Մինչդեռ, պարզ չէ, թե վկայակոչված խախտումներն ինչ ուղղակի առնչություն կարող են ունենալ նշված արգելքների հետ: Ավելին, միանշանակ չէ, թե արդյոք դրանց կիրառումը ողջամտորեն անհրաժեշտ է իրավաչափ նպատակին հասնելու համար, և արդյոք դա արդյունավետ է հետագա հավանական խախտումները կանխարգելելու տեսանկյունից: Հատկանշական է, որ Նախագծերին կից ներկայացված հիմնավորումներում չի քննարկվում նման սահմանափակումների անհրաժեշտությունը:   Այս առումով անհրաժեշտ է վկայակոչել Սահմանադրական դատարանի կողմից 2019 թվականի փետրվարի 5-ին կայացրած ՍԴՈ-1442 որոշմամբ արձանագրված դիրքորոշումն առ այն, որ ***պատժախուց տեղափոխված անձանց նկատմամբ կիրառվող արգելքները պետք է անմիջական կապ ունենան* կալանավորված *անձի կամ դատապարտյալի կողմից թույլ տրված խախտման հետ, և նրանց հիմնական իրավունքների և ազատությունների սահմանափակումները պետք է ողջամտորեն անհրաժեշտ լինեն իրավաչափ նպատակին հասնելու համար։***  Այս համատեքստում հարկ է նկատել, որ կատարված խախտման և կիրառվող արգելքի անմիջական կապի բացակայության պայմաններում առաջանում է հիմնավոր կասկած, որ այն կիրառվում է անձին պատժելու նպատակով: **Նշվածը խնդրահարույց է այն տեսանկյունից, որ խախտվում է կիրառվող սահմանափակումների՝ իրավաչափ նպատակին հասնելու էությունը:** Սրա մասին է վկայում նաև միջազգային իրավական չափանիշների ուսումնասիրությունը: Մասնավորապես, ՄԱԿ-ի Բանտարկյալների հետ վարվեցողության նվազագույն ստանդարտ կանոնների (Նելսոն Մանդելայի կանոններ) 43-րդ կանոնի 2-րդ կետի համաձայն՝ ***սահմանափակման միջոցները երբեք չպետք է կիրառվեն որպես պատժամիջոց*** ***կարգապահական խախտման դեմ:***  Համանման կարգավորում նախատեսվում է նաև «Եվրոպական բանտային կանոնների մասին» Եվրոպայի խորհրդի Նախարարների կոմիտեի թիվ (2006)2 հանձնարարականի 60.6-րդ կանոնով: Դրա համաձայն՝ ***սահմանափակման գործիքները երբեք չպետք է կիրառվեն որպես պատժամիջոց:***  Ավելին, նշված արգելքների մի մասը կարող է ազդեցություն ունենալ նաև անձի առողջական վիճակի վրա: Օրինակ՝ հնարավոր է, որ պատժախուց տեղափոխված դատապարտյալի կամ կալանավորված անձի առողջական վիճակով պայմանավոված՝ պարտադիր լինի նրա կողմից հատուկ (օրինակ՝ դիետիկ) սննդի ընդունումը, որը չի ապահովվում քրեակատարողական հիմնարկի կողմից: Հետևաբար, անձը ստիպված պետք է այն ձեռք բերի սեփական միջոցների հաշվին: Այդ պայմաններում նշվածը հնարավոր է իրականացնել հանձնուքներ, դրամական միջոցներ ստանալու կամ լրացուցիչ սննդամթերք գնելու միջոցով: Ընդ որում, գործնականում չեն բացառվում դեպքերը, երբ անձը հնարավորություն ունենա օգտվելու դրանցից միայն մեկից:  *Վերոգրյալի հաշվառմամբ՝ անհրաժեշտ է Նախագծերով առաջարկվող կարգավորումներից հանել խախտման հետ ուղղակի առնչություն չունեցող արգելքները, որոնք կիրառվում են դատապարտյալի և կալանավորված անձի՝ պատժախուց տեղափոխելու յուրաքանչյուր դեպքում՝ մեխանիկորեն:* | 2. Ընդունվել է: | 2. Տե՛ս 1-ին կետով ներկայացված մեկնաբանությունը: |
|  |  | | 1. Միաժամանակ, ՀՀ կառավարության որոշման նախագծի դրույթների ուսումնասիրությունը ցույց է տալիս, որ պատժախցում գտնվելու ժամանակահատվածում դատապարտյալներին արգելվում է նաև ձեռք բերել լրացուցիչ սննդամթերք և առաջին անհրաժեշտության և այլ առարկաներ և օգտվել սեղանի խաղերից, որոնք նախատեսված չեն օրենքի՝ պատժախուց տեղափոխված կալանավորված անձանց և դատապարտյալների արգելքների սպառիչ ցանկում: Ստացվում է, որ ենթաօրենսդրական ակտով նախատեսվում է անձի իրավունքը սահմանափակող կարգավորում, որը չի բխում օրենքից: Մինչդեռ, «Նորմատիվ իրավական ակտերի մասին» ՀՀ օրենքի 9-րդ հոդվածի 2-րդ մասի համաձայն՝ *նորմատիվ իրավական ակտը չպետք է հակասի հավասար կամ ավելի բարձր իրավաբանական ուժ ունեցող նորմատիվ իրավական ակտերին:*   *Ուստի, անհրաժեշտ է Կառավարության որոշմամբ առաջարկվող արգելքները համապատասխանեցնել ավելի բարձր իրավաբանական ուժ ունեցող իրավական ակտերով՝ օրենքներով նախատեսված սահմանափակման միջոցներին:* | 3. Ընդունվել է ի գիտություն: | 3. Ներկայացված առաջարկի հաշվառմամբ «ՀՀ կառավարության 2006 թվականի օգոստոսի 3-ի թիվ 1543-Ն որոշման մեջ փոփոխություն և լրացում կատարելու մասին» ՀՀ կառավարության որոշման նախագիծը կլրամշակվի և սահմանված կարգով կներկայացվի Նախագծերի փաթեթում ներառված օրենքների ընդունումից հետո: |
|  |  | | 1. Նախագծերով առաջարկվող կարգավորումներով սահմանվում է, որ դատապարտյալը և կալանավորված անձը, պատժախուց տեղափոխվելու դեպքում, հիմնարկի պետի որոշմամբ կարող են զրկվել գրականությունից և զանգվածային լրատվությունից օգտվելու իրավունքից: Այստեղ նույնպես պարզ չէ, թե ինչ խախտման դեպքում է, որ նման արգելքը կլինի ողջամիտ անհրաժեշտ նպատակին հասնելու համար և կունենա անմիջական կապ կատարված խախտման հետ: Ավելին, գրականությունից և լրատվության միջոցներից օգտվելը չունի վտանգավորության աստիճան, հետևաբար բացակայում է նաև դրանց գործադրմամբ խախտում իրականացնելու ռիսկը: Հատկանշական է նաև, որ նշված սահմանափակումների անհրաժեշտության վերաբերյալ անդրադարձ չի կատարվում նաև Նախագծին կից ներկայացված հիմնավորումներում:   Այս համատեքստում հարկ է նկատել, որ «Եվրոպական բանտային կանոնների մասին» Եվրոպայի խորհրդի Նախարարների կոմիտեի թիվ (2006)2 հանձնարարականի 24.10-րդ կանոնի համաձայն՝ ***բանտարկյալներին պետք է հնարավորություն տրվի կանոնավոր կերպով տեղեկացված մնալ*** *հասարակական իրադարձություններին՝ բաժանորդագրվելով թերթերի, պարբերականների և այլ հրապարակումների և ընթերցելով դրանք, ինչպես նաև՝ լսելով ռադիո կամ դիտելով հեռուստահաղորդումներ, բացառությամբ, երբ անհատական դեպքում դատական որոշմամբ կոնկրետ ժամկետով կոնկրետ արգելք է սահմանվել:*  *Ուստի, առաջարկում ենք Նախագծերով նախատեսել այնպիսի կարգավորումներ, որոնց արդյունքում դատապարտյալը և կալանավորված անձը չեն զրկվի գրականությունից և լրատվության միջոցներից օգտվելու իրավունքից յուրաքանչյուր, այդ թվում՝ պատժախուց տեղափոխվելու դեպքերում:* | 4. Ընդունվել է մասնակի: | 4. Նախագծում, որպես պատժախցում գտնվելու ժամանակամիջոցում կիրառվում արգելք, նախատեսվել է միայն աշխատելը: Մյուս սահմափակումները կիրառելիս իրավակիրառ սուբյեկտը պետք է հիմնավորի կատարված խախտման և կիրառվող սահմափակման միջև պատճառական կապի առկայությունը:  Միաժամանակ, հարկ է նշել, որ գրականությունից, ինչպես նաև զանգվածային լրատվության միջոցից զրկելը բացառվել է օրենքով (օրենքի նախագծով) նախատեսված սահմանափակումների շարքից:  Տե՛ս նաև 1-ին կետում ներկայացված մեկնաբանությունները: |
|  |  | | 1. Հատկանշական է, որ Նախագծերով չի կարգավորվում այն հարցը, թե լրացուցիչ սահմանափակում նախատեսող որոշումը պետք է կիրառվի առանձին որոշմամբ, թե ներկայացվի պատժախուց տեղափոխել՝ որպես տույժի միջոց կիրառելու վերաբերյալ որոշմամբ: Խնդիրն այն է, որ Նախագծերում կիրառվող «կալանավորվածների պահելու վայրի կամ ուղղիչ հիմնարկի պետի պատճառաբանված **որոշմամբ** կարող են սահմանափակվել» ձևակերպման տառացի մեկնաբանությունից պարզ է դառնում, որ այն պետք է ընդունվի առանձին որոշմամբ: Այնուամենայնիվ, նման պայմաններում առաջանում է այդ որոշման բողոքարկման հարցը: Մասնավորապես, ՀՀ քրեակատարողական օրենսգրքի 97-րդ հոդվածի 7-րդ մասի համաձայն՝ *դատապարտյալի նկատմամբ տույժի միջոցի կիրառումը կարող է բողոքարկվել պատիժները կատարելու նկատմամբ հսկողություն և վերահսկողություն իրականացնող մարմիններին:* «Ձերբակալված և կալանավորված անձանց մասին» ՀՀ օրենքի 6-րդ մասով սահմանվում է, որ *կալանավորված անձի նկատմամբ տույժի միջոցի կիրառումը կարող է բողոքարկվել կալանավորվածներին պահելու վայրերի նկատմամբ հսկողություն և վերահսկողություն իրականացնող մարմիններին: (…):*  Կառավարության քննարկվող որոշման 229-րդ կետով նախատեսվում է, որ *կալանավորված անձի կամ դատապարտյալի նկատմամբ տույժի միջոցի կիրառումը կարող է բողոքարկվել կալանավորվածներին պահելու վայրի կամ ուղղիչ հիմնարկի նկատմամբ հսկողություն և վերահսկողություն իրականացնող մարմիններին: (…):* Վկայակոչված նորմերից պարզ է դառնում, որ բողոքարկման առարկա է հանդիսանում կիրառվող տույժի միջոցը, որը պատժախուց տեղափոխելն է:   Հետևաբար, առաջարկվող կարգավորումների պայմաններում չի նախատեսվում պատժախուց տեղափոխվելու դեպքում դատապարտյալի և կալանավորված անձի արտաքին աշխարհի հետ կապի միջոցներից զրկման մասին քրեակատարողական հիմնարկի պետի որոշման բողոքարկումը, որը չի հանդիսանում ինքնուրույն տույժի միջոց: Ավելին, հաշվի առնելով, որ քննարկվող կարգավորումների պայմաններում արտաքին աշխարհի հետ կապից զրկումը չի կարող կիրառվել ինքնուրույն՝ այն հանդիսանում է պատժախուց տեղափոխելու մասին տույժի միջոցի մաս: Հետևաբար, անհրաժեշտ է, որ դատապարտյալի և կալանավորված անձի՝ արտաքին աշխարհի հետ կապից զրկման վերաբերյալ հարցը քննարկման առարկա դառնա հենց տույժի միջոցի կիրառման վերաբերյալ որոշման համատեքստում: Հատկանշական է, որ նույնիսկ այն պայմաններում, երբ արտաքին աշխարհի հետ կապից զրկումը նախատեսվի պատժախուց տեղափոխելը՝ որպես տույժի միջոց կիրառելու վերաբերյալ նույն որոշմամբ, պետք է ապահովվի անձի՝ արտաքին աշխարհի հետ կապի միջոցի սահմանափակման բողոքարկման իրավունքը: *Ուստի, առաջարկում ենք Նախագծերով նախատեսել այնպիսի կարգավորումներ, որոնց համաձայն՝ պատժախուց տեղափոխված կալանավորված անձանց և դատապարտյալների՝ արտաքին աշխարհի հետ կապի միջոցից զրկումը կազմի տույժի միջոցի կիրառման մասին որոշման մասը: Ընդ որում՝ անհրաժեշտ է Նախագծերով ապահովել պատժախուց տեղափոխված կալանավորված անձանց և դատապարտյալների՝ արտաքին աշխարհի հետ կապից զրկելու վերաբերյալ հարցերի բողոքարկման իրավունքը:*  Նախագծերի ուսումնասիրությունը վկայում է նաև, որ փոփոխվող առանձին դրույթներում նախատեսված են արտաքին աշխարհի հետ կապի միջոց հանդիսացող և չհանդիսացող եղանակները: Դրանցից առաջինի դեպքում նախատեսվել է դրանց զրկման՝ յուրաքանչյուր դեպքում առանձին քննարկման պահանջ, իսկ երկրորդի դեպքում՝ պատժախուց տեղափոխելու արդյունքում այդ իրավունքներից մեխանիկական զրկում: Հատկանշական է, որ նշվածն առաջացնում է ոլորտը կարգավորող իրավական ակտերում ներքին հակասություններ, որոնք, իրենց հերթին, հանգեցնում են համակարգային խնդիրների: | 5. Ընդունվել է: | 5. Նախագծում կատարվել է համապատասխան փոփոխություն: Մասնավորապես՝ հստակեցվել է, որ օրենքով (օրենքի նախագծով) նախատեսված սահմանափակումները կիրառվում են տույժի միջոց կիրառելու մասին իրավակիրառ սուբյեկտի պատճառաբանված որոշմամբ: Ըստ այդմ՝ տույժի միջոց կիրառելու մասին որոշման բողոքարկման շրջանակներում բողոք բերող անձը կարող է վիճարկել ընդունված որոշումը ինչպես ամբողջությամբ, այնպես էլ մասնակիորեն: Ինչ վերաբերում է բողոքարկման ընթացակարգի նախատեսմանը, հարկ է նշել, որ ՀՀ արդարադատության նախարարության կողմից մշակվել է իրավական ակտերի նախագծերի փաթեթ, որով համապարփակ կերպով կարգավորվում է խնդրո առարկա հարցը: |
|  |  | | 1. Նախագծերով առաջարկվում է պատժախուց տեղափոխվելու յուրաքանչյուր դեպքում դատապարտյալների և կալանավորված անձանց նկատմամբ նախատեսել լրացուցիչ սահմանափակումներ: Մասնավորապես, «Հայաստանի Հանրապետության քրեակատարողական օրենսգրքում փոփոխություններ կատարելու մասին» ՀՀ օրենքի նախագծի 1-ին հոդվածով առաջարկվում է ՀՀ քրեակատարողական օրենսգրքի 52-րդ հոդվածի 3-րդ մասով նախատեսել, որ *կարգապահական կալանք կրելու ժամանակամիջոցում դատապարտյալին արգելվում է* ***աշխատելը, դրամական փոխանցումներ, հանձնուքներ ու ծանրոցներ*** ***ստանալը և ուղարկելը,*** *ինչպես նաև* ***քաղաքացիաիրավական գործարքներին մասնակցելը****:* Նույն նախագծի 2-րդ հոդվածով սահմանվում է, որ *պատժախցում գտնվելու ժամանակամիջոցում դատապարտյալին արգելվում է* ***աշխատելը*** *և* ***դրամական փոխանցումները ստանալը և ուղարկելը:*** Նախագծի 3-րդ հոդվածի համաձայն՝ *պատժախցում գտնվելու ժամանակամիջոցում դատապարտյալին արգելվում է* ***աշխատելը, դրամական փոխանցումները, քաղաքացիաիրավական գործարքներին մասնակցելը,*** *ինչպես նաև* ***հանձնուքներ ու ծանրոցներ ստանալը և ուղարկելը:***   **Վերը նշված ձևակերպումների արդյունքում իրավական ակտի տարբեր հոդվածներում միևնույն իրավիճակի պայմաններում միևնույն խումբ անձանց՝ դատապարտյալների համար նախատեսվում է տարբեր բնույթի արգելքներ:** Այսինքն՝ Նախագծերով ապահովված չէ դատապարտյալների նկատմամբ կիրառվող սահմանափակումներին առնչվող կարգավորումների միասնականությունը: Օրինակ՝ նախագծի 3-րդ հոդվածով, ի համեմատություն 2-րդ հոդվածի, առաջարկվում է պատժախուց տեղափոխված դատապարտյալին մեխանիկորեն զրկել նաև քաղաքացիաիրավական գործարքներին մասնակցելու իրավունքից:  *Հաշվի առնելով վերոգրյալը՝ առաջարկում ենք ապահովել «Հայաստանի Հանրապետության քրեակատարողական օրենսգրքում փոփոխություններ կատարելու մասին» ՀՀ օրենքի նախագծում պատժախուց տեղափոխված դատապարտյալի նկատմամբ նախատեսվող արգելքների համապատասխանությունը՝ վերացնելով նշյալ ակտում ներքին հակասությունները:* | 6. Ընդունվել է: | 6. Նախագծում միասնականացվել են պատժախցում գտնվելու ժամանակամիջոցում կիրառվող հնարավոր սահմանափակումների ծավալը:  Այդուհանդերձ, հարկ է փաստել, որ կալանք պատժատեսակի դեպքում կիրառվող հնարավոր սահմանափակումների ծավալը հնարավոր չէ միասնականացնել՝ հիմքում ունենալով ՀՀ քրեակատարողական օրենսգրքի 56-րդ հոդվածով նախատեսված՝ կալանքը կրելու կարգը և պայմանները: |
|  |  | | 1. «Ձերբակալված և կալանավորված անձանց պահելու մասին» օրենքում փոփոխություն կատարելու մասին» ՀՀ օրենքի նախագծի 1-ին հոդվածով առաջարկվում է օրենքի 36-րդ հոդվածի 4-րդ մասով նախատեսել, որ *պատժախցում գտնվելու ընթացքում կալանավորված անձանց արգելվի* ***լրացուցիչ սննդամթերք, առաջին անհրաժեշտության առարկաներ ձեռք բերելը,******ծանրոցներ, հանձնուքներ ստանալը, դրամական փոխանցումներ կատարելն ու ստանալը, քաղաքացիաիրավական գործարքներին մասնակցելը*** *և* ***սեղանի խաղերից օգտվելը:*** Հետևաբար, նշված առաջարկությամբ, ի համեմատություն դատապարտյալների, կալանավորված անձանց դեպքում սահմանվում է ևս երկու լրացուցիչ սահմանափակում՝ լրացուցիչ սննդամթերք, առաջին անհրաժեշտության առարկաներ ձեռք բերելը, ինչպես նաև սեղանի խաղերից օգտվելն արգելելը:   Միևնույն ժամանակ, «Հայաստանի Հանրապետության արդարադատության նախարարության քրեակատարողական ծառայության՝ կալանավորվածներին պահելու վայրերի և ուղղիչ հիմնարկների ներքին կանոնակարգը հաստատելու մասին» թիվ 1543-Ն որոշման մեջ լրացում փոփոխություն կատարելու մասին» ՀՀ կառավարության որոշման նախագծի 1-ին կետի 1-ին ենթակետով սահմանվում է, որ պատժախցում գտնվելու ժամանակամիջոցում ինչպես կալանավորված անձին, այնպես էլ դատապարտյալին արգելվում է, ի թիվս այլնի, նաև*աշխատելը***:**  Հետևաբար, առաջարկվող կարգավորումների արդյունքում ստացվում է, որ պատժախուց տեղափոխելը՝ որպես տույժի միջոց կիրառելու դեպքում դատապարտյալների և կալանավորված անձանց նկատմամբ նախատեսվում են տարբեր բնույթի արգելքներ: Ընդ որում՝ խնդրահարույց է այն, որ լրացուցիչ սահմանափակումները տարբերակվում են՝ ելնելով անձի՝ դատապարտյալի կամ կալանավորված անձի կարգավիճակից:  *Ուստի, առաջարկում ենք «Ձերբակալված և կալանավորված անձանց պահելու մասին» օրենքում փոփոխություն կատարելու մասին» ՀՀ օրենքի նախագծում բացառել կալանավորված անձանց նկատմամբ կիրառվող և հետևաբար, իրենց կարգավիճակով պայմանավորված անհիմն լրացուցիչ սահմանափակումների նախատեսումը:* | 7. Ընդունվել է: | 7. Նախագծում միասնականացվել են պատժախցում գտնվելու ժամանակամիջոցում կիրառվող հնարավոր սահմանափակումների ծավալը՝ անկախ ազատությունից զրկված անձի կարգավիճակից:  Միաժամանակ, հարկ է նշել, որ ներկայացված առաջարկի հաշվառմամբ «ՀՀ կառավարության 2006 թվականի օգոստոսի 3-ի թիվ 1543-Ն որոշման մեջ փոփոխություն և լրացում կատարելու մասին» ՀՀ կառավարության որոշման նախագիծը կլրամշակվի և սահմանված կարգով կներկայացվի Նախագծերի փաթեթում ներառված օրենքների ընդունումից հետո: |
|  |  | | 1. Նախագծերով ամրագրված ձևակերպումները ևս խնդրահարույց են, որոնք թեև միևնույն իմաստն են հետապնդում, սակայն միասնական չեն, ինչը կարող է խնդիրներ առաջացնել իրավական ակտերը մեկնաբանելիս: Օրինակ՝ Նախագծերով որոշ դեպքերում կիրառվում է «գրականությունից և զանգվածային լրատվությունից օգտվելը» եզրույթը, իսկ որոշ դեպքերում՝ «թերթերից, գրքերից, ամսագրերից և այլ գրականությունից օգտվելը» ձևակերպումը: Միևնույն ժամանակ, «Հայաստանի Հանրապետության քրեակատարողական օրենսգրքում փոփոխություններ կատարելու մասին» ՀՀ օրենքի նախագծում կիրառվում է «տեսակցությունները` բացառությամբ օրենքով նախատեսված դեպքերի» եզրույթը, իսկ «Ձերբակալված և կալանավորված անձանց պահելու մասին» օրենքում փոփոխություն կատարելու մասին» ՀՀ օրենքի, ինչպես նաև «Հայաստանի Հանրապետության արդարադատության նախարարության քրեակատարողական ծառայության՝ կալանավորվածներին պահելու վայրերի և ուղղիչ հիմնարկների ներքին կանոնակարգը հաստատելու մասին» թիվ 1543-Ն որոշման մեջ լրացում փոփոխություն կատարելու մասին» ՀՀ կառավարության որոշման նախագծերում «տեսակցությունները` բացառությամբ օրենքով նախատեսված դեպքերի և փաստաբանի կամ պաշտպանի հետ տեսակցությունների» ձևակերպումը:   *Ուստի, առաջարկում ենք ապահովել ոլորտը կարգավորող իրավական ակտերում օգտագործվող միևնույն իմաստը հետապնդող եզրույթների միասնականությունը՝ տարակերպ մեկնաբանություններից խուսափելու նպատակով:* | 8. Ընդունվել է: | 8. Ոլորտը կարգավորող իրավական ակտերում օգտագործվող՝ միևնույն իմաստը հետապնդող եզրույթների միասնականությունն ապահովվել է:  Միաժամանակ, հարկ է նշել, որ ներկայացված առաջարկի հաշվառմամբ «ՀՀ կառավարության 2006 թվականի օգոստոսի 3-ի թիվ 1543-Ն որոշման մեջ փոփոխություն և լրացում կատարելու մասին» ՀՀ կառավարության որոշման նախագիծը կլրամշակվի և սահմանված կարգով կներկայացվի Նախագծերի փաթեթում ներառված օրենքների ընդունումից հետո: |

1. Այսուհետ՝ Նախագծեր: [↑](#footnote-ref-1)